# &dragonplayer;i käsiraamat

## Sissejuhatus

&dragonplayer;i pilt Pilt

&dragonplayer; on lihtne multimeediamängija, mis kasutab &phonon;i tehnoloogiat. &dragonplayer; ei ole sugugi edev mängija, aga tuleb imekenasti toime DVD-de ja filmifailide esitamisega ilma sind häirimata.

## Meediafaili valimine

Kui käivitad &dragonplayer;i rakenduste käivitajast või kasutad tööriistariba nuppu Esita andmekandja (&Ctrl;O) või valid sama käsu menüüst Esitus, ilmub selline aken:

Andmekandja esitamine Andmekandja esitamine

Videofaili saab esitada kolmel viisil:

Esita fail avab failidialoogi ja võimaldab valida faili, mida soovid lasta esitada.

Esita plaat mängib ette &CD; või DVD.

Esita voog avab dialoogi, kus saab sisestada multimeediavoo aadressi.

Topeltklõpsuga viimati avatud failide esitusnimekirjas saab panna klõpsatud faili mängima. Esitusnimekirja kontekstimenüüs leiab käsud valitud kirje eemaldamiseks nimekirjast või ka kogu nimekirja puhastamiseks. Kõik esitatavad failid lisatakse automaatselt nimekirja.

## Omadused

Täisekraanirežiim

- Filmi esitades võib minna ka täisekraanirežiimi. Sel juhul kasutatakse filmi jaoks ära kogu ekraan. Hiire liigutamisel näeb täisekraanirežiimis ekraani ülaservas tööriistariba. Täisekraanirežiimi saab lülituda menüüst Seadistused, nupuga tööriistaribal, topeltklõpsuga videol või kiirklahviga F.

Videoseadistused

- Menüü Seadistused abil saab vajaduse korral muuta heledust, kontrasti, tooni ja küllastust. Need seadistused salvestatakse iga videofaili puhul eraldi koos taasesituse asukohaga. See võimaldab taasalustada video esitamist valitud videoseadistustega ja just sellest asukohast, kus esitamine peatati.

Liikumine

- Kiirklahv PgUp viib 10% edasi, PgDown 10% tagasi. Seadistused Menüü lülitamine (R) võimaldab lülituda video menüüsse ning valida esitamiseks mõne muu peatüki. Esitus Esitus/Paus (tühikuklahv) võimaldab esitust peatada ja taasalustada (kui film on ikka juba laaditud). Esitus Peata (S) peatab esitamise. Video eelmisele või järgmisele peatükile saab liikuda käsuga Eelmine peatükk (,) või Järgmine peatükk (.), mille leiab menüüst Esitus.

Helitugevuse juhtimine

- Kui video esitamisel on tööriistariba varjatud, saab heli muutmiseks tummaks või vastupidi kasutada kiirklahvi M. Kiirklahviga V saab lülitada helitugevuse liuguri näitamist videost paremal.

Seadistused Proportsioon

- See menüü võimaldab valida esitatava filmi proportsiooni. Proportsioon tähendab filmi laiuse ja kõrguse suhet.

Subtiitrid ja Helikanalid

- Need menüü Seadistused kirjed muutuvad aktiivseks, kui esitataval filmil on subtiitreid või helikanaleid (s.t eri keeli). Pane tähele, et esituse ajal võib kuluda mõni hetk, enne kui subtiitrid või helikanalid suudetakse hankida.

## Autorid ja litsents

&dragonplayer;

Rakenduse autoriõigus 2004: Maks B. Howell max.howell@methylblue.com

Rakenduse autoriõigus 2007: Ian A. Monroe imonroe@kde.org

Dokumentatsiooni autoriõigus 2004: Mike Diehl madpenguin8@yahoo.com

Dokumentatsiooni autoriõigus 2007: Ian Monroe imonroe@dragonplayer.org

Tõlge eesti keelde: Marek Laane bald@smail.ee

&underFDL; &underGPL;
&documentation.index;